**ОТЧЕТЕН ДОКЛАД**

**ЗА РАБОТАТА НА НАРДНО ЧИТАЛИЩЕ „СВЕТЛИНА- 1949” с.ПРАВДА**

**Уважаеми Дами и господа,**

**Народните читалища са уникална българско просветна организация,неразделна част от нашата история.Създадени с благородни цели и задачи,те действително имат неоценим принос за просветното и културното издигане на нашия народ.** **Народното читалище е мястото където се съхраняват традициите и бита на хората в дадено населено място. Читалището е център за изява на самодейците в различните културни мероприятия.**

**Целта на Народно читалище „Светлина-1949”с.Правда е да задоволява потребностите на гражданите свързани с развитие и обогатяване на обичаите и традициите на нашия народ.За да постигнем тези цели,нашето читалище извършва основни дейности като:**

**Уреждане и поддържане на библиотека,читалня,развитие и обогатяване на любителското творчество,организиране на тържества,концерти и чествания.Културното средище в едно село това е читалището.Всеки може да дойде,да намери събеседник,четиво по избор и информация,която може да бъде предоставена и чрез интернет.**

**Читалището ни е място,което обединява и сплотява пъстрата палитра от етноси,различните поколения,обединявайки ги в името на доброто и е център за тяхното общуване.**

**Една от основните дейности на читалището е библиотечната дейност.библиотеката ни разполага с 6922 тома литература.имахме и спечелен проект за книги на стойност 1226 лв.Изпълнението на основните показатели е както следва:читатели 152 заета литература 2876,посещения 1444**

**Библиотечната работа е един непрекъснат процес, който не се вижда отстрани,наруши ли се една нишка от веригата,губи се цялата.Нужни са повече внимание,професионализъм и средства за да отговарят библиотеките ни на потребностите на хората,на стремежа им към хубавата книга.За пропагандиране на литературата периодично се правят витрини и кътове по различни теми и годишнини.**

**Главните функции на читалището се състоят в духовното израстване на човека.При всяко организирано мероприятие в читалището се стремим да държим на ефекта от него и доколко ще задоволим потребностите на човека.Нашата дейност е насочена преди всичко към търсене на пътища и средства за възпитание,обогатяване на културно масовата дейност за продължаване на създадените традиции в художествената самодейност.**

**През периода към читалището работиха смесена детска танцова група,юношеска танцова група за български и турски народни танци,женска вокална група,които вземаха участие на Общинските прегледи на българската и турската художествена самодейност,на Празници на селата в община Дулово и област Варна и ,вечер на майчиния език гр.Дулово,на фестивал в Узункьопрю Турция,коледен концерт,посрещане на Дядо Коледа**

**През отчетния период бяха проведени следните мероприятия: Ден на родилната помощ,вечер на влюбените,Ден на самодееца,Осмомартенско парти,Пролетно парти, ,Празник на селото,участие на Националния фестивал „Озан „Послещане на Дядо Коледа, запалване на Новогодишната украса ,,новогодишни чествания.**

**Въпреки всички несгоди,въпреки недостигащата субсидия,въпреки всичко читалището продължава своята народополезна дейност,защото в страшната борба за оцеляване,те пак са това,което винаги са били СВЕТЛАТА НИ НАДЕЖДА ЗА ПО-ДОБРО БЪДЕЩЕ!**

****